13. Javne finance v EMU v letih 2007 in 2008 (

Reinhard Rack
(DE) Gospa predsednica, imam naslednjo prošnjo. Kadar imamo tukaj slavnostne seje, se kamere nahajajo sredi sedežev. To za snemalce ni vedno ravno enostavno, je pa to tudi problem za poslance, če kamera stoji tam, kjer hočemo delati. Če želimo imeti tukaj kamere, bi mogoče morali spremeniti sedežni red? Če to ni mogoče, potem bi se moral nekdo spomniti boljše tehnične rešitve.
Predsednica
Posvetovali se bomo s tistimi, ki so za to pristojni.
Christopher Heaton-Harris
Gospa predsednica, že ves čas postopka glasovanja maham vašemu osebju, ker želim izročiti svoje obrazložitve glasovanja, toda ker ste glasovanje izpeljali tako izvrstno in ker smo jih tako hitro opravili, do mene še nihče ni prišel. V rokah držim papir s prošnjo za dve ustni obrazložitvi glasovanj o poročilih gospe McGuinness in gospe Breyer. Bil bi hvaležen, če bi mi dovolili, da to storim.
Avril Doyle
Gospa predsednica, tudi jaz prosim za malo uvidevnosti. Tudi moja prošnja je na poti k vam.
